טיבור באלוג

טיבור באלוג (בהונגרית: Balog Tibor; נולד ב-1 במרץ 1966) הוא כדורגלן עבר ומאמן כדורגל הונגרי.

קריירת משחק
באלוג התחיל את הקריירה שלו במחלקת הנוער של קבוצת הכדורגל המקומית בעיר קאקוטש. בקיץ  נרכש על ידי קבוצת מ.ט.ק. בודפשט מליגת העל ההונגרית, בה שיחק שנתיים. בקיץ  חתם במועדון הכדורגל ואץ. לאחר שנתיים חזר למ.ט.ק. בודפשט. בעונות 1993–1997 שיחק ארבע שנים בקבוצת שרלרואה מהליגה הבלגית הבכירה. באמצע עונת 1997–1998 חתם במכבי עירוני אשדוד מליגה הישראלית ושיחק בה עונה וחצי. את עונת 1999–2000 פתח בבלגיה בקבוצת רויאל אנטוורפן, לאחר 4 משחקים חזר לישראל והצטרף לקבוצת הפועל באר שבע מהליגה השנייה. בעונות 2000–2006 חזר לבלגיה ושיחק בקבוצות רויאל מונס וראסינג שרלרואה (ליגה רביעית) ולאחר מכן פרש ממשחק.

לזכותו של באלוג 38 הופעות בנבחרת הונגריה, במדיה הבקיע שני שערים.

קריית אימון
באלוג החל את קריירת האימון שלו בבלגיה בקבוצה שבה פרש (ראסינג שרלרואה) ואימן בה שנתיים. לאחר מכן שימש לפרקים עוזר מאמן, מאמן זמני ומאמן ראשי בקבוצת שרלרואה, עד שנת 2012. בשנת 2012 שימש כמאמן בקבוצת לה-לובייר מהליגה הבלגית השנייה. בשנים 2013–2016 אימן את קבוצת רויאל אולימפיק שרלרואה. בשנים 2016–2018 אימן שוב בקבוצת לה-לובייר לשנתיים. מאז 2019 מאמן באלוג את קבוצת ראסינג וואוור מהליגה השלישית בבלגיה.

קישורים חיצוניים

 באלוג מבקיע מהאוויר מול הפועל פתח תקווה, בערוץ "youtube"

כדורגלנים הונגרים
קשרי כדורגל הונגרים
כדורגלני נבחרת הונגריה
כדורגלני מ.ט.ק. בודפשט
כדורגלני שרלרואה
כדורגלני מכבי עירוני אשדוד
כדורגלני רויאל אנטוורפן
כדורגלני הפועל באר שבע
כדורגלני מונס
כדורגלנים זרים בישראל
ספורטאים הונגרים בבלגיה
ספורטאים הונגרים בישראל
מאמני כדורגל הונגרים
הונגרים שנולדו ב-1966